Aga ega meie võrdlemisi uues riigis ei saagi kõik ju päevapealt muutuda. Kõik on heas mõttes arengujärgus!  Eestlane on üldjuhul morn ja mitte nii avatud, aga kui ise teha esimene samm ning võhivõõrale näiteks naeratada, on reaktsioon positiivsem kui ma arvasin. Uskumatu aga inimesed naeratavad vastu!    Minu meelest  ootab eestlane liiga palju, et just teised selle viisaka alguse lahti teeksid. Asi polegi niivõrd viisakuse ja naeratamise puudumises vaid julguses seda esimesena teha. Kui eestlane sellest raskest sammust üle saab, annab ta oma sooja suhtumisega silmad ette ka britile.